III LISA

EELARVE JA SISSEMAKSED

ANAEE-ERICU RAHASTAMISMUDEL

Kesktalituste eelarved moodustavad osa ERICu eelarvest ja liikmete kogul on nende suhtes otsustusõigus. AnaEE-ERICu tegevuskulud kaetakse suures osas liikmete riiklikust rahastusest.

AnaEE-ERICu loomise heakskiitmise korral eeldatakse, et tegevusetapi jooksul on haldava riigi lisasissemakse osakaal vähemalt 50 %. Kesktalituste ülejäänud kulud kaetakse kavandatava juriidilise isiku AnaEE-ERICu eelarvesse igal aastal liikmetasuna tehtavatest sissemaksetest (edaspidi „liikmetasu“). Haldava riigi lisasissemaksed võivad olla rahalised ja/või osaliselt mitterahalised, liikmetasu makstakse aga rahas, et katta kesktalituste kulud, mis tekivad näiteks seoses järgmisega: tarbekaubad, personali tööreisid, koosolekud, teavitustegevus, teenused (sealhulgas näiteks õigus-, raamatupidamis-, auditeerimis-, turundus-, värbamis- ja allhanketeenused), seadmed (tarkvara, litsentsid jne) ja peadirektori palk. Muu kui haldava riigi inimressurssides mitterahaliste sissemaksete võimalust kaalub ja selle kohta teeb otsuse AnaEE-ERICu liikmete kogu juhtumipõhiselt. AnaEE-ERICu liikmetasud jaotatakse kõigi teeninduskeskuste vahel liikmete kogu otsuse alusel.

Liikmetasudest kaetavate kesküksuse ja teeninduskeskuste kulude jagamise kavandatud mudel on järgmine: 50 % võrdses osas + 25 % SKP alusel + 25 % platvormide arvu alusel (vt üksikasju allpool).

Liikmetasud ja haldava riigi lisasissemaksed jäävad esimese viieaastase perioodi jooksul (sealhulgas esimesel lühendatud aastal) muutumatuks. Pärast selle perioodi lõppu vaatab liikmete kogu liikmetasu suuruse läbi. Uute liikmete sissemakse suurus arvutatakse vastavalt käesolevas lisas esitatud reeglile, kuid esimese viieaastase tsükli lõpuni see teiste liikmete sissemakse suurust ei mõjuta. Viieaastase tsükli lõpus vaadatakse liikmete (st nende, kes astusid liikmeks pärast ERICu loomist) sissemaksete suurus kooskõlas liikmete kogu kehtestatud eeskirjadega läbi.

Liikmete ja vaatlejate erakorralised sissemaksed AnaEE-ERICu konkreetse tegevuse toetamiseks on tervitatavad.

Liikmetasu mudeli komponendid on järgmised.

1. Võrdne osa = 50 % kesktalituste kuludest, mida ei kaeta haldava riigi lisasissemaksest, jagatakse liikmete vahel võrdselt.

2. Sisemajanduse koguprodukt (SKP) = 25 % kuludest, mida ei kaeta haldava riigi lisasissemaksest, jagatakse liikmete vahel, kohaldades liikmepõhist protsenti kõigi liikmete SKP kogusummast. Võrdlusaluseks võetakse ERICu asutamisele eelneva viimase saadaolevate andmetega viieaastase perioodi (jaanuaris 2020 ajavahemik 2014–2018) keskmine SKP. SKP andmed saadakse Eurostatilt ja teiste riikide puhul Maailmapangalt.

3. Platvormide arvu põhine sissemakse = 25 % kuludest, mida ei kaeta haldava riigi lisasissemaksest, jagatakse liikmete vahel, kohaldades liikmepõhiseid platvormist sõltuvaid sissemakseid. Eri liiki platvormide puhul võetakse tasu järgmisel viisil: — kliimamuutustega mitte manipuleerivate ökosüsteemi väliplatvormide puhul ja kõigi ökosüsteemi siseplatvormide puhul võetakse täishind; — kliimamuutustega manipuleerivate ökosüsteemi väliplatvormide puhul tehakse täishinnast hinnaalandust 20 %, analüüsiplatvormide puhul 25 % ja modelleerimisplatvormide puhul 50 %.

Allpool on esitatud platvormi täishinna ja AnaEE-ERICu liikme (tähistatud tähega „i“) liikmetasu arvutamiseks kasutatav matemaatiline valem.

, (1. valem)

kus HC on haldava riigi lisasissemakse (%), „budget“ on kesktalituste kogueelarve, N on AnaEE-ERICu taristusse kuuluvate hajutatud riiklike platvormide arv ja selle alaindeksid kirjeldavad platvormi liiki; Openair,0 (ökosüsteemi väliplatvorm, kliimamuutustega ei manipuleerita), Openair,1 (ökosüsteemi väliplatvorm, kliimamuutustega manipuleerimine), Enclosed (ökosüsteemi siseplatvorm), Analytical (analüüsiplatvorm) ja Modelling (modelleerimisplatvorm).

Liikme i liikmetasu kogusumma arvutatakse seejärel järgmiselt:

, (2. valem)

kus NMembers on AnaEE-ERICu liikmete arv, GDPi on liikmepõhine protsent kõigi liikmete SKP kogusummast ja Ni on kindlat liiki platvormide liikmepõhine arv (sarnaselt ülaltooduga).

Valitsustevaheliste organisatsioonide liikmetasu arvutamiseks liidetakse kindel summa, mis tuleks kokku leppida viieks aastaks (võimalusega see viieaastase tsükli lõpus läbi vaadata), ning tasu, mis põhineb nende hallatavate platvormide arvul ja liigil ning mis saadakse eespool esitatud 2. valemist.

(3. valem)

kus L on kokkulepitud kindel summa.

Vaatlejatasu on kindlasummaline tasu, mis võrdub poolega mediaanliikmetasust (ainult riigid). See tasu lisatakse eelarvekalkulatsiooni lõpus.

Allpool on esitatud kavandatud eelarve üksikasjalik jaotus kavandatud 900 000 euro suuruse kogueelarve ja praeguste rakendusetapis osalevate liikmete (6 liikmesriiki, 1 valitsustevahelisest organisatsioonist liige ja 1 vaatleja) puhul, võttes arvesse 60 000 euro suurust mediaantasu.

Alljärgnevates tabelites on esitatud AnaEE-ERICu eelarve kokkuvõte, eeldusel, et liikmesriikide liikmetasude kogusumma on 400 000 eurot ja valitsustevahelise organisatsiooni kindlasummaline tasu 30 000 eurot, ning võttes arvesse vaatlejat ja teadaolevaid platvorme.

Tabel 1.

Iga-aastased liikmetasud

Liikmed Tasu (tuhandetes eurodes) Bulgaaria 39 Tšehhi Vabariik 47 Taani 58 Soome 61 Prantsusmaa 103 Itaalia 92 Riikide liikmetasud / aasta 400 Rahvusvahelised organisatsioonid (CIHEAM) 35 Liikmetasud kokku 435 Belgia vaatleja 30 Tasud kokku / aasta (liikmed + vaatleja) 465





Tabel 2.

Teeninduskeskuste aastaeelarve ja haldava riigi lisasissemakse

Teeninduskeskuste eelarve (tuhandetes eurodes) Haldava riigi lisasissemakse (tuhandetes eurodes) Kesküksus 360 40 % 174 Tehnoloogiakeskus 207 23 % 100 Liidese- ja sünteesikeskus 117 13 % 57 Andmete modelleerimise keskus 216 24 % 104 Kokku 900 435





Tabel 3.

AnaEE-ERICU eelarve